**R.P.L. OCOLUL SILVIC AL MUNICIPIULUI BISTRIŢA R.A.**

**DIRECŢIA ECONOMICĂ**

**DIRECŢIA ADMINISTRAŢIE PUBLICĂ, JURIDIC**

**Nr.3255/14.12.2021**

**RAPORT**

la proiectul de hotărâre privind aprobarea preţului de referinţă al masei lemnoase pe picior, precum şi a preţurilor de valorificare a materialelor lemnoase care se recoltează din fondul forestier proprietate publică a municipiului Bistrita, pentru anul 2022

Prin proiectul de hotărâre mai sus menţionat se propune aprobarea preturilor de referinta a masei lemnoase pe picior pentru anul 2022, asa cum se specifica la art.1, lit.r din HGR 715/2017 – Regulamentul de valorificare a masei lemnoase din fondul forestier proprietate publica precum si aprobarea preturilor de valorificare a materialelor lemnoase, prin vanzare directa catre populatie si institutii publice asa cum este specificat la art.45 din Regulamentul sus mentionat.Fundamentarea acestor preturi tine cont de piata lemnului si de preturile practicate de administratorul majoritar – Regia Nationala a Padurilor.

In acest sens, RPL Ocolul Silvic al municipiului Bistrita RA, in calitate de administrator al fondului forestier proprietate publica a municipiului Bistrita, a analizat evolutia preturilor de valorificare a masei lemnoase pe picior si a materialelor lemnoase din faze, in cursul anului 2021, respectiv a preturilor de pornire la licitatii, atat cele practicate de OSM Bistrita RA cat si alte ocoale silvice care administreaza fond forestier proprietate publica, preturile de adjudecare (in masura in care exista astfel de date) precum si preturile de referinta aprobate de RNP (acesta fiind cel mai mare administrator de paduri);Acesta analiza s-a facut in vederea stabilirii unor preturi de referinta ale masei lemnoase pe picior , pe specii , sortimente, grad de accesibilitate, natura produs si tehnologie de exploatare, asa cum prevede regulamentul de vanzare.

In scopul realizarii obiectivelor sus mentionate s-au utilizat urmatoarele date:

* Piata lemnului , la nivel national si regional/local;
* Preturile de referinta a masei lemnoase pe picior aprobate de catre Regia Nationala a Padurilor, pentru anul 2020 si 2021;
* Preturile de referinta aprobate si utilizate in anul 2018 ,2019 , 2020 , 2021 de catre Ocolul Silvic al municipiului Bistrita RA;
* Preturile de valorificare a masei lemnoase catre populatie, in anul 2021;
* Cheltuielile de administrare la nivelul ocolului silvic tinand cont si de variatiile de pret a combustibililor,a altor surse de energie, a materialelor, serviciilor precum si a manoperei;
* Gradul de reprezentare a speciilor forestiere in suprafetele de padure analizate si mai ales in cadrul partizilor de masa lemnoasa constituite in suparefele de fond forestier administrat de OSM Bistrita, in anul 2021;
* Gradul de reprezentare a fiecarui sortiment dimensional (conform APV) si industrial, pe fiecare categorie de specii, in cadrul fiecarei partizi si la nivel global;
* Accesibilitatea, respectiv instalatiile de transport existente in suprafetele de padure analizate:
* Puterea de cumparare ;
* Inflatia din anul 2021;
* Specificul zonei respectiv a ocoului silvic tinand cont de planurile si documentatiile aprobate anterior inclusiv de Planul de administrare
* Legislatia silvica.

In analiza datelor si sustinerea unor concluzii referitoare la fundamentarea preturilor de referinta a masei lemnoase pe picior precum si a preturilor de valorificare directa a materialelor lemnoase care se recoltează din fondul forestier proprietate publică a municipiului Bistrita, pentru anul 2022, s-a tinut cont de urmatoarele aspecte constatate in anul 2021 :

1. **Piata lemnului – context extern si intern**

**Context extern**

In a doua jumatate a anului 2021 in Europa se constata o criza de resursa si o explozie a preturilor la energie si la gaze.

In Europa, 60% din resursa de lemn este folosita in diferite forme pentru productia de energie iar acest procent este probabil chiar si mai mare in Romania. Datorita cantitatilor mari de lemn pentru industrializare existente pe piata europeana a lemnului, preturile acestora nu au crescut fiind inferioare preturilor practicate pe piata lemnului din Romania.

Preturile resursei in Romania, de 120-140 de Euro/m3 la busteanul de gater din rasinoase si respectiv  catre 120 de Euro/m3 la cel de fag si circa 220-300 de euro/mc la cel de stejar sunt cu cel putin 20-40% peste preturile pietelor internationale din Europa.

**Context intern**

Resursa de lemn din Romania este folosita pentru producerea de energie , in procent foarte ridicat, prin:

* consumul de lemn de foc al populatiei – peste 3,5 milioane de gospodarii folosesc lemnul.
* sectorul energiei termice si electrice din biomasa.
* consumul de bricheti si peleti.
* consumul intern al industriei lemnului, care foloseste energie termica pentru uscarea cherestelei, in special.

Productia de energie este o forma de utilizare a lemnului si este normal ca pretul lemnului sa fie conectat la piata energiei.

Pretul gazelor a ajuns la 120 de Euro pentru echivalentul energetic 1 MWh, ba chiar sunt semnalate preturi de retail la consumator spre pragul de 150 de Euro/MWh. Avem si o crestere aproape proportionala a preturilor lemnului de foc, la nivel national.

Raportat la puterea calorica, o tona de biomasa lemnoasa echivaleaza cu 2 pana la 4,2 MWh, in functie de specia si umiditatea lemnului. La preturile actuale din piata pentru lemnul de foc – in medie de 500 de lei/tona – incalzirea cu lemne este de 2,5 pana la 5 ori mai ieftina decat cea pe gaze.

Explozia preturilor lemnului de foc, pe piata libera din Romania pune presiune pe disponibilitatea si preturile resursei de lemn pentru industrie.

La un pret de peste 500 de lei/m3 pentru lemnul de foc, busteanul de gater din fag merge direct in lemn de foc: nu se mai face sortare.

1. **Forta de munca**

Un aspect foarte important al activitatii de administrare a fondului forestier este lipsa acuta a fortei de munca.Acest aspect se regaseste in toate sectoarele economice ale Romaniei fiind o problema la nivel national.

Conditiile mult mai bune de munca si munca mult mai bine remunerata a facut ca o mare parte a populatiei active a Romanie sa caute si sa munceasca efectiv in tarile din Vestul Europei lasand un gol semnificativ la nivelul sectoarelor de productie si servicii din Romania.

Actualmente ne aflam in situatia opusa fata de acum circa 10-15 ani , avand fonduri banesti suficiente nu putem efectua o parte din lucrarile silvice, cu caracter obligatoriu din lipsa fortei de munca sau persoanele disponibile nu indeplinesc de multe ori cerintele noastre (populatie imbatranita sau degradata).

Lipsa fortei de munca calificata si fluctuatia acesteia afecteaza si agentii economici care efectueaza lucrari de exploatari forestiere ca prestari servicii determinand cresterea preturilor de prestare rezultand in lant, necesitatea cresterii preturilor de vanzare a materialelor lemnoase.

1. **Contextul legislativ**

Datorita unor carente legislative, in acest moment, categorii extinse de biomasa nu se pot folosi in productia de energie.Astfel,exista piedici birocratice de evaluare si transport a masei lemnoase prin SUMAL pentru vegetatia din spatii verzi, pomicultura, culturi energetice, etc.

Datorita aparitiei cadrului legislativ ce impune procedura de revizuire, prin evaluare de mediu a amenajamentelor silvice in vigoare precum si a supunerii evaluarii adecvate de mediu a amenajamentelor noi, a aparut un blocaj la nivelul furnizarii de materiale lemnoase. Aceste impedimente creeaza un deficit artificial de material lemnos.

1. **Condiţii meteo nefavorabile**

Conditiile meteo din ultimii ani , caracterizate prin perioade indelungate cu ploi abundente, furtuni cu vanturi de intensitate foarte mare, decalajele de anotimpuri coroborate cu legislatia restrictiva neactualizata au dus la restrangerea perioadei legale de exploatare anuala;Acest aspect coroborat cu fluctuatia fortei de munca si instabilitatea acesteia a determinat recolte de lemn mai mici fata de prognoze rezultand cantitati de lemn reduse pe piata lemnului iar ulterior scaderea ofertei cu consecinta cresterii preturilor.

1. **Restricţii**

O mare parte a administratorilor de fond forestier, inclusiv Ocolul Silvic al municipiului Bistrita RA , respecta un set de reguli suplimentare , in ceeace priveste productia unitatii silvice, impuse de :

* Accesarea submasuri 15.1 – Servicii de silvomediu, servicii climatice şi conservarea pădurilor prin care proprietarii beneficiaza de o compensare financiara consistenta;
* Obtinerea certificatului FSC®, certificat european ce atesta managementul forestier corespunzator.

Toate aceste aspecte determina o reducere a materialului lemnos pus pe piata lemnului.

1. **Presiunea pusa pe administratia silvica de societatea civila si ONG-uri**

In ultimii ani tema “exploatarea padurilor” a luat o amploare fara precedent in societatea civila, mai ales in media, tema sustinuta de cateva ONG-uri.

Tinând cont de faptul ca administratia RPL OSM Bistrita RA si-a propus o abordare pe cele trei linii directoare: de mediu, economic si social coroborat cu faptul ca Ocolul Silvic al municipiului Bistrita R.A este certificat FSC® din punct de vedere al managementului forestier tema sus mentionata trebuie abordata in mod corespunzator.

Fara a avea pretentia de obiectivitate, fiind parte a administratiei silvice, totusi putem identifica si prezenta cateva aspecte ale potentialului conflict.

Astfel, am identificat doua tabere radicale: ONG-uri de media , cu varf de lance Agent Green si Greenpeace sustinuti de o parte a societatii civile si exploatatorii de padure,respectiv firme/persoane ce exploateaza masa lemnoasa si administratori silvici.

ONG-urile de mediu sustin in principal urmatoarele :

* In Romania se exploateaza foarte multa masa lemnoasa iar cea mai mare parte se taie ilegal prin defrisarea padurilor;
* Nu sunt suficiente suprafete protejate integral, acestea fiind paduri virgine si cvasivirgine;in numeroase amenajamente silvice sunt permise taieri de masa lemnoasa in aceste suprafete;
* Studiile silvice efectuate in Romania nu sunt conforme si denatureaza adevarul;
* Se exporta foarte multa masa lemnoasa bruta,in special catre Austria ;
* Cele mai mari firme prelucratoare din Roamania sunt din Austria si sunt vinovate de taierile masive si/sau ilegale din Romania;
* Personalul silvic este vinovat de taierile ilegale;
* Administratia silvica asa cum functioneaza actualmente nu este corespunzatoare intrucat urmareste doar scopul economic.

“Exploatatorii de paduri “contesta toate cele aratate mai sus, prezentand date oficiale.

In fond, opinam ca :

* exista la nivel national fenomenul taierilor ilegale de masa lemnoasa , care dincolo de datele oficiale este partial documentat cu datele surprinse de IFFN 2- programul de inventariere a fondului forestier national, intocmit pe baze stiintifice;
* silvicultura , asa cum se practica in ziua de azi, are o vechime de peste 100 de ani , taierea padurilor s-a efectuat si in trecut , uneori chiar cu o intesitate mai mare, insa din lipsa de comunicare, din lipsa de sustinere si prezentare a datelor de institutiile statului, societatea civila se simte pe drept frustrata , nedreptatita si suspicioasa la corectitudinea actiunilor intreprinse de personalul angrenat.Intrucat coruptia exista si in acest sector, ca si in toate celalalte activitati,respectiv in toata Romania,fenomenul este exacerbat ducand uneori la ecoisterie , astfel ca orice transport de lemn devine in acceptiunea unora –ilegal si rezultat al unor defrisari;
* Amenajamentele silvice sunt bine intocmite,insa pe viitor, daca se doreste se pot modifica bazele de amenajare astfel incat o mai mare parte a padurilor sa fie incluse in grupa functionala I – paduri cu rol de protectie; acest aspect tine de legiuitor si de politica forestiera a Romaniei;in acest caz insa va trebui rezolvat alt aspect important cu care se confrunta populatia Romaniei – aprovizionarea cu lemn de foc, extinderea retelelor de gaz fiind o optiune.

1. **Specificul Ocolului Silvic al municipiului Bistrita R.A. raportat la anul 2021**

* Administreaza doua mari proprietati : municipiul Bistrita (cca 60%) si comuna Livezile (cca40%);
* Municipiul Bistrita a valorificat materialul lemnos, exploatat in cea mai mare parte cu utilaje proprii, din speciile : gorun, carpen, fag, plop, s.a.;materialul lemnos vandut prin licitatii agentilor economici a fost in cea mai mare parte, gorun (stejar);
* Comuna Livezile a valorificat materialul lemnos , exploatat integral prin prestari servicii cu agenti economici atestati, din speciile : fag, carpen, gorun , plop, s.a.; materialul lemnos vandut prin licitatii agentilor economici a fost in cea mai mare parte, fag;
* Pretul materialelor lemnoase valorificate catre populatie a fost constant de-a lungul anului 2021 , fiind aprobat de consiliile locale , indiferent de fluctuatia (cresterea evidenta) preturilor combustibililor , a materialelor , a serviciilor si a manoperei , mai ales in cea de-a doua parte a anului.Aceste preturi nu au mai fost modificate semnificativ din anul 2018;
* In ceeace priveste valorificarea prin licitatii a lemnului pentru industrializare, respectiv a busteanului de gater de gorun si fag s-a constatat o crestere constanta a preturilor obtinute,de-a lungul anului 2021 determinata de cererea supradimensionata fata de oferta de pe piata lemnului din Romania;Pretul exagerat de mare al lemnului de foc, din piata libera ce a determinat ca anumite sortimente de lemn de lucru sa fie valorificate “pentru foc” a adancit lipsa lemnului de industializare din piata , cu consecinte de crestere a preturilor acestuia.
* Daca in anul 2020 preturile obtinute prin licitatie a fost scazute, determinate si de pandemia de coronavirus, in anul 2021 decalajul a fost refacut si chiar s-a obtinut un plus valoare, din considerente sus mentionare;
* Prognoza pentru anul 2022 trebuie sa fie rezervata intrucat preturile obtinute in acest an au fost determinate si de cauze artificiale, nefiind stabilizate si nu se inscriu in tenditele unor studii care sa aiba la baza date statistice concrete;
* Analizand preturile obtinute prin licitatii de ocoalele silvice limitrofe, precum si ale RNP (cel mai mare administrator la nivel national) se constata evolutii similare;
* In ceeace priveste pretul lemnului pentru foc, destinat populatiei se constata diferente semnificative :RNP valorifica materialul lemnos pentru foc la cele mai mari preturi, pe baza de eficienta economica iar alte ocoale folosesc acelasi principiu ca OSM Bistrita , respectiv coreleaza pretul de vanzare si cu alte aspecte sociale : veniturile obtinute din masa lemnoasa destinata agentilor economici,necesitatea de aprovizionare a cetatenilor comunei proprietare, puterea de cumparare etc;
* Valorificare catre populatie prin vanzare directa a fost corespunzatoare, preturile lemnului pentru foc in anul 2021 fiind in concordanta cu cele practicate de alte ocoale silvice limitrofe .Mentionam ca asa cum s-a prevazut in hotararea consiliului local Bistrita din anul 2021,catre populatie s-a valorificat in anul 2021 atat lemn de foc cat si lemn de lucru de mici dimensiuni sau calitate inferioara (lemn constructii,bustean sub STAS,gater de dimensiuni inferioare ).

In urma analizei sus mentionate s-a propus ca preturile de referinta al masei lemnoase pe picior, pentru fondul forestier al municipiului Bistrita pentru anul 2022 sa fie corelate doar cu indicele de inflatie al anului 2021, prognozata pana la finalul anului, respectiv de 7.5%.Astfel preturile de referinta vor fi exprimate la fel ca in anii anteriori, pe specii, sortimentatie industriala, natura produs,tehnologie de explotare si accesibilitate pornind de la preturile de referinta aprobate pentru anul 2021, crescute cu 7.5%.

Mentionam ca Regia Nationala a Padurilor nu a crescut preturile de refereinta in anul 2022 fata de anul 2021.Mentionam deasemenea ca preturile de referinta propuse pentru anul 2022 , pentru proprietatea municipiului Bistrita sunt similar cu cele ale RNP.

Preturile de referinta a masei lemnoas pe picior propuse pentru anul 2022 sunt prevazute in anexele 1-5.

In ceea ce priveste aprobarea preturilor de valorificare a materialelor lemnoase, din padurile proprietate a municipiului Bistrita, in anul 2022 , prin vanzare directa respectiv catre populatie, institutii publice, personae fizice autorizate s.a., asa cum sunt definite in art.45 din HGR 715/2017, fundamentarea acestora s-a facut astfel :

* S-a tinut cont de preturile de valorificare directa aprobate de catre Consiliul Local al municipiului Bistrita, pentru anul 2021, preturi stabile pe piata locala;
* Preturile de vanzare directa propuse trebuie sa fie corelate si cu indicatorii de performanta impusi de catre autoritatea tutelara a ocolului silvic si respectiv cu indeplinirea obligatiilor rezultate din cele trei axe de dezvoltare : mediu, social si economic ;
* S-a tinut cont de: cresterea preturilor combustibililor (cca 30%), a salariului minim garantat in plata (cca 10%), a materialelor (cca 20%) si a serviciilor (cca 30%);
* S-a tinut cont de modificarile legislative care prevad un TVA scazut pentru lemnul de foc , de la 19% la 5%.
* Astfel , preturile practicate pentru vanzarea directa a materialului lemnos trebuie sa satisfaca atat impunerile de natura economica si in special de eficienta economica cat si cele sociale, care trebuie sa deteremine asigurarea cu lemn pentru incalzire a locuintelor populatiei locale, in cantitati suficiente si la preturi suportabile fara a atenua functia de baza a padurilor si sustenabilitatea activitatii silvice pe perioada medie si lunga;
* Lemnul de foc provenit din aplicarea lucrarilor de ingrijire a arboretelor, respectiv din curatiri se va valorifica conform celor prevazute in Anexa nr.6 , la pozitia “craci”;
* preturile de vanzare directa a materialelor lemnoase catre populatie , institutii publice, etc propuse a se practica in anul 2022 , conform anexei nr.6 sunt astfel;
* cresterile de preturi se justifica prin faptul ca acestea au fost relativ constante din anul 2019, fiind mai mici fata de cele practicate de ocoalele silvice limitrofe iar in contextual cresterilor preturilor pe piata lemnului , mentinerea acestora la acelasi nivel ar duce la specula;cresterea medie este de circa 20% fiind corelata cu cresterea de cca 20% a preturilor ce intra in calculul de cheltuieli al ocolului silvic.

Coroborand cu cele aratate mai sus, respectiv o prognoza a cresterilor cheltuielilor cu circa 20-25%, cresterea preturilor de vanzare directa (actualizare dupa 3 ani), cresterea preturilor de referinta cu inflatia 7.5% opinam ca obtinerea aceluiasi profit in anul 2022 va fi conditionata de valorificarea la preturi mai mari a lemnului destinat agentilor economici, prin licitatie.

**RPL OCOLUL SILVIC AL DIRECŢIA ECONOMICĂ**

**MUNICIPIULUI BISTRITA RA**

**ŞEF OCOL, DIRECTOR EXECUTIV,**

**ing. EMIL TITUS ANCA NICOLAE SCURTU**

**DIRECŢIA ADMINISTRAŢIE PUBLICĂ, JURIDIC**

**DIRECTOR EXECUTIV,**

**CINCEA DUMITRU MATEI**